Аԥсны
Ажәабжьқәа Sputnik Аԥсны аҟны
Иҳаҩсыз ҩымш рыла акоронавирус зцәа иалаз хәҩык ԥсит Аԥсны
22:46 13.12.2021 (ирҿыцуп: 15:36 14.12.2021)
© Sputnik / Алексей СухоруковЛечение пациентов с Covid-19 в "красной зоне" больницы города Рассказово
© Sputnik / Алексей Сухоруков/
Аепидемиа ҵысижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 36354 -ҩык рҟынӡа инаӡеит, ргәы бзиахахьеит 29102-а ауааԥсыра, рыԥсҭазаара иалҵхьеит 544 -ҩык.
АҞӘА, ԥхынҷкәын 13 – Sputnik. COVID-19 азы атестқәа арҭеит 735-ҩык Аԥсны ауааԥсыра, урҭ рахьтә 177-ҩык рцәа акоронавирус шалаз аадырԥшит.
Гәдоуҭатәи ахәшәтәырҭаҿы рыԥсҭазаара иалҵит ԥшьҩык: 80 шықәсеи 48 шықәсеи зхыҵаз ҩыџьа аҳәсеи, 79 шықәсеи 70 шықәсеи зхыҵуаз ҩыџьа ахацәеи.
Аҟәатәи аинфекциатә хәшәтәырҭаҿы иԥсҭазаара далҵит 72 шықәса зхыҵуаз ахаҵа.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 93-ҩык, рҭагылазаашьа бааԥсуп 43-ҩык, ибжьаратәуп - 50-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 42-ы, урҭ рахьтә 18-ҩык рҭагылазаашьа уадаҩуп. Очамчыра ирхәшәтәуеит 21-ы, урҭ рахьтә фҩык рҭагылазаашьа уадаҩуп. Гагратәи ахәшәтәырҭаҿы - 17-ҩык, урҭ рахьтә ԥшьҩык рҭагылазаашьа уадаҩуп. Тҟәарчалтәи ахәшәтәырҭаҿы 15-ҩык ачымазцәа шьҭоуп.
Аҟәа иҟоу амобилтә госпиталь аҟнытә аҵыхәтәантәи апациентцәа илрыҩааит.